MT
17.3.2023
Il-Ġurnal Uffiċjali tal-Unjoni Ewropea
L 79/149
(iv) mal-entratura tal-postijiet u tal-bini fejn jinżammu l-annimali porċini jkun hemm faċilitajiet fejn jistgħu jitbiddlu l-ħwejjeġ u xedd is-saqajn; (v) ikollhom protezzjoni xierqa mill-insetti u mill-qurdien, jekk meħtieġ mill-awtorità kompetenti tal-Istat Membru kkonċernat abbażi ta’ valutazzjoni tar-riskju mfassla għas-sitwazzjoni epidemjoloġika speċifika taddeni tal-ħnieżer Afrikan f’dak l-Istat Membru.
(h) reċint reżistenti għall-bhejjem ta’ mill-inqas il-postijiet fejn jinżammu l-annimali porċini u l-bini fejn jinżammu l-għalf u l-friex, sabiex jiġi żgurat li l-annimali porċini miżmuma, u l-għalf u l-friex tagħhom ma jkollhom l-ebda kuntatt mal-persuni mhux awtorizzati u, fejn rilevanti, mal-annimali porċini oħra; (i) jeħtieġ li jkunu fis-seħħ pjan ta’ bijosigurtà li jqis il-profil tal-istabbiliment u leġiżlazzjoni nazzjonali, approvati millawtorità kompetenti tal-Istat Membru kkonċernat; fejn xieraq, dak il-pjan ta’ bijosigurtà għandu jinkludi mill-inqas: (i)
l-istabbiliment taż-żoni “nodfa” u “maħmuġin” għall-persunal, li jkunu xierqa għat-tipoloġija tal-istabbiliment, bħal kmamar għat-tibdil tal-ħwejjeġ, doċoċ, kamra tal-ikel, eċċ.;
(ii)
it-twaqqif u r-rieżami, meta japplika, tal-arranġamenti loġistiċi biex jiddaħħlu l-annimali porċini miżmuma ġodda fl-istabbiliment;
(iii)
il-proċeduri għat-tindif u d-diżinfezzjoni tal-faċilitajiet, tal-mezzi tat-trasport u tat-tagħmir u tal-iġjene talpersunal;
(iv)
ir-regoli dwar l-ikel għall-persunal li jkun fl-istabbiliment u projbiżżjoni fuq iż-żamma tal-annimali porċini mill-persunal meta rilevanti u jekk ikun applikabbli abbażi tal-leġiżlazzjoni nazzjonali tal-Istat Membru ikkonċernat;
(v)
il-programm apposta ta’ sensibilizzazzjoni tal-persunal dwar l-istabbiliment, li jittenna regolarment;
(vi)
it-twaqqif u r-rieżami, meta japplika, tal-arranġamenti loġistiċi biex tkun żgurata separazzjoni tajba bejn l-unitajiet epidemjoloġiċi diversi u biex jiġi evitat li l-annimali porċini jidħlu f’kuntatt jew dirett inkella indirett mal-prodotti sekondarji mill-annimali u mal-unitajiet l-oħra fl-istabbiliment;
(vii) il-proċeduri u l-istruzzjonijiet għall-infurzar tar-rekwiżiti tal-bijosigurtà waqt il-bini jew it-tiswija tal-postijiet u tal-binjiet; (viii) l-awditi interni jew l-awtoevalwazzjoni għall-infurzar tal-miżuri ta’ bijosigurtà; (ix)
il-valutazzjoni tar-riskji speċifiċi tal-bijosigurtà u l-proċeduri għall-applikazzjoni tal-miżuri għall-mitigazzjoni tar-riskju rilevanti relatati mal-istabbilimenti fejn l-annimali porċini jinżammu b’mod temporanju jew permanenti barra.